تورکیه جمهوریتی جمهوررئیسی رجب طیب اردوغان, توناون هنگری باش وزیری ویکتور اوربان بیلن یککه مه یککه و هیئت لر ارا اوچره شوو اوتکزدی.
اردوغان, نینگ هنگری گه تشریفی چاغیده بولیب اوتگن اوشبو اوچره شووده, تورکیه بیلن هنگری اورته سیده گی مناسبت لردن تشقری, تورکیه نینگ اروپا اتفاقی اعضالیگی و همده منطقه و خلق ارا مقیاسده گی ینگی لیکلر باره سیده هم سوز یوریتیلدی.
عینی دمده جمهوررئیس اردوغان اوشبو تشریفی چاغیده اوزبیکستان جمهوررئیسی شوکت میرضیایف و اونینگ بیلن بیرگه کیلگن هیئت اعضالری بیلن هم اوچره شدی.
کیین جمهوررئیس اردوغان, صربستان جمهوررئیسی الکساندر ووجیج بیلن اوچره شدی.
بوندن تشقری, بوداپستده دنیا اتلتیزم قهرمان لیک مسابقه لری نی تماشا قیلگن جمهوررئیس اردوغان, استدیومده آذربایجان جمهوررئیسی الهام علی اف و قطر امیری شیخ تمیم بن حمد آل ثانی بیلن هم صحبت قیلدی.
عینی دمده جمهوررئیس رجب طیب اردوغان, بوداپست گه تشریفی چاغیده هنگری جمهوررئیسی کاتالین نواک بیلن اوچره شدی.
جمهوررئیس اردوغان نینگ هنگری نینگ قوتیلیش کونی بیلن علاقه لی تبریک بیلدیرگن اوشبو اوچره شووده, ایکله اولکه اورته سیده گی مناسبت لر دن تشقری منطقه و خلق ارا مقیاسیده گی مسئله لر توغریسیده هم سوز یوریتیلدی.
جمهوررئیس اردوغان بوداپست ده گی اوچره شوو لری نینگ تکمیل بولیشی آرتیدن تورکیه گه قیتیب کیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
